PIRKANMAAN KÄRÄJÄOIKEUS LAUSUNTO

Kelloportinkatu 5 A

33100 Tampere 3.5.2018

MAA- JA METSÄTALOUSMINISTERIÖ

PL 30

00023 VALTIONEUVOSTO

kirjaamo@mmm.fi

Asia: Lausunto hallituksen esitysluonnoksesta huoneistotietojärjestelmää koskevaksi lainsäädännöksi

Viite: Lausuntopyyntö 23.3.2018, 1463/01.01/2016

Esityksen tavoitteena on ollut toteuttaa asunto-osakeyhtiöiden ja keskinäisten kiinteistöosakeyhtiöiden paperisista osakekirjoista luopuminen ja siten mahdollistaa osakkeen vaihdannan ja vakuuskäytön prosessien digitalisointi. Osakekirjoista luopumista varten on tarkoitus luoda kirjaamisjärjestelmä, jonka myötä osakekirjan luovutus omistuksen ja panttauksen julkivarmistuksena korvautuisi oikeuden kirjaamisella.

Esityksessä ehdotetaan perustettavaksi uusi tietojärjestelmä, jota kutsuttaisiin huoneistotietojärjestelmäksi ja kirjaamisviranomaisena toimisi Maanmittauslaitos, joka kirjaisi uuteen osakehuoneistorekisteriin asunto-osakeyhtiön ja keskinäisen kiinteistöosakeyhtiön osakkeeseen kohdistuvan oikeuden ja rajoituksen. Kirjaaminen muodostaisi esineoikeudellisen suojan ja tuottaisi oikeuden yhtiölainsäädännön mukaisten oikeuksien käyttämiselle. Kirjaamiset tehtäisiin hakemuksesta.

Pirkanmaan käräjäoikeus pitää esitystä mielenkiintoisena ja nykyaikaisena. Se muuttaa olennaisesti nykyistä ajattelutapaa siitä, että yhtiö pitää omaa osakeluetteloaan. Uuden rekisterin luominen ja sen hoitamiseen liittyvät kustannusvaikutukset ovat mittavat. Esitysluonnoksen mukaan kustannukset pystytään pitkällä aikavälillä kattamaan suurelta osin palvelumaksuilla. Pirkanmaan käräjäoikeus ei tässä vaiheessa löytänyt esityksestä erityistä kommentoitavaa. Valmistelu tuntuu huolelliselta.

laamanni Antero Nuotto